open-index/open-wikipedia-markdown huggingface dataset:
سالوستيوس

**ݣايوس سالوستيوس كريسپوس** ؤلا **سالوست** (مزيود ف 86 ق.م ف أميطيرنوم، مات ف 35 ق.م ف روما) هوّا توارخي ؤ سياسي روماني من فاميلة طاليانية شعبية (ماشي من نّخبة رّومانية لي كانت عندها فلوس ؤ سلطة). كان حياتو كلها ضد لأريسطوقراطية رّومانية، ؤ من لموساندين ديال يوليوس قيصر. سالوستيوس هوّا أقدم توارخي روماني كتب ب لّاتينية لي ماضاعوش لأعمال ديالو كاملين، ؤ لي منهوم كتاب حروب كاطيلينا على لحرب لأهلية لي بداها لوكيوس سيرݣيوس كاطيلينا، ؤ حروب يوݣارتن على لحرب د لماليك يوݣارتن د نوميديا، ؤ كتاب تأريخات لي بقاو منو غير ݣزوات قلال. سالوستيوس تأتر ب لمؤرخ ليوناني ثوسيديديس، ؤ ولّا مرفّح بزاف (بشكل ماشي قانوني) ب ستيغلال سّلطة ديالو فاش كان حاكم ديال إقليم أفريكا نووا (تونس ؤ شرق دزاير دابا).

ف 52 قبل لميلاد، سالوستيوس ولّا عضو ف مجلس شّيوخ رّوماني، ولاكين عاماين مورا داكشي جرّاو عليه منو ب تهمة ديال "مومارسات لاأخلاقية". غادي يعاود ياخد لمنصب ديالو ب دعم من يوليوس قيصر، ؤ غادي يحارب ب جنبو فاش ناضت لحرب لأهلية ف 49 قبل لميلاد. ف 46 قبل لميلاد، غادي ينتاصر يوليوس قيصر ؤ لحلف ديالو (معا لماليك بوكوس تّاني)، ضد لحلف د پومپيوس ؤ لماليك يوبا لّول د نوميديا. سالوستيوس ولّا پريطور ؤ تّعطات لو لحكامة ديال إقليم أفريكا نووا (إفريقيا جّديدة) لي جمعات أراضي ديال أفريكا ويتوس (إفريقيا لقديمة) معا مناطق لي خداوها رّومان من مملكة نوميديا. لحماية ديال يوليوس قيصر عطاتو مناعة ضد تّيهامات ب لفساد. فاش مات قيصر مقتول ف 44 قبل لميلاد، سالوستيوس عتازل سّياسة ؤ تفرّغ ل لكتابة د تّاريخ. لكتوبا ديالو على لمؤامرة د كاطيلينا ؤ لحروب د يوݣارتن وصلونا مكمولين، ولاكين كتابو "تّأريخات" لي كيهضر على تّاريخ د لحضارة رّومانية مورا سولا (من 78 قبل لميلاد) بقاو منو ݣزوات مفرّقين. سالوستيوس كيتّعتابر من أشهر تّوارخيا ف لفترة لقديمة ؤ حتا من بعد.

## مصادر


تصنيف:زيادة 86 قبل لميلاد
تصنيف:وفيات 35 قبل لميلاد
تصنيف:تاريخ
تصنيف:لإمبراطورية الرومانية
تصنيف:زيادة 85 قبل لميلاد
تصنيف:وفيات ف عوام 30 قبل لميلاد
تصنيف:عساكري روماني قديم
تصنيف:مقالات فيها مصدر و 3000 بايت
تصنيف:ناس توفاو ف روما
تصنيف:كاتب روماني قديم
مجاط (توضيح)

هادي صفحة د التوضيح، كلمة **مجاط** يمكن يكونو عندها هاد لمعاني:

* مجاط: جماعة ترابية قروية كاينة ف عمالة مكناس.
* مجاط: جماعة ترابية قروية كاينة ف إقليم شيشاوة.

تصنيف:صفحة توضيح
ضامناتيو ميمورياي

[تصغير|[طونضو سيڤيري: رسمة على شكل طونضو ديال لفاميلة د لإمبراطور سيپتيميوس سيويروس، فيها مراتو يوليا ضومنا، ولدو كاراكالا، ؤ شي ولد أخور. كيتّعتاقد بلي هاد لّخر هوّا ڭيطا لي كان مشارك لحوكم معا بّاه ؤ من بعد معا خوه كاراكالا، ؤ بلي كاراكالا محا وجهو من تّصويرة، بعدما تّقتل ڭيطا، كيما محا سميتو من سجلات تاريخية خرة، بسباب لمطايفة لي كانت بيناتهوم.]]
**ضامناتيو ميمورياي** (ب لّاتينية **damnatio memoriae**) لي حرفيا كاتعني **نّعلة د لميموار** ، هوّا مصطلح كيشير ل لحالة فاش شي شخص كيتّمحا من سّجلات تّاريخية بشكل مقصود، سوا بشكل جزئي ؤلا كلي. أقدم حالة معروفة عند تّوارخيا كانت ف ميزوپوطاميا (لعراق دابا) ف مدينة لاڭاش، ف 2000 تال 3000 قبل لميلاد، لي ماتّدكرش فيها لماليك سّوماري د مدينة ؤما ب سميتو، مي غير كا "راجل د ؤما". على حساب تّوارخي سطيفان زاڤادزكي، هادشي كيتّعتابر حتيقار ل داك لماليك من طاراف لحكّام ديال لاڭاش، لي مابغاوش سميتو تّعرف عند لأجيال جّاية.

أمتيلا خرين كانلقاوهوم عند لمصريين لقدام، بحال لماليك أخيناتون لي تّمحا من بزاف د سّجلات ؤ حتا وجهو تّمسح بشكل مقصود من تّماتيل ديالو، ؤ لماليكة حاتشاپسوت لي تعرّضات ل نفس شّي.

ف ليتيحاد سّوڤياتي، بعض لموعارضين لي كانو ف لحيزب لبولشيڤي ؤ تا مستشارين ديال سطالين لي تتاهمو ب تّجسس ؤ تم لإعدام ديالهوم ؤلا تسيفطو ل سيبيريا، كانلقاو تصاورهوم تحيّدو بشكل كامل، حتا من شي تصاور جماعية لي تخادو معا لينين ؤلا سطالين.

ف لمغريب كانلقاو ميتال ديال هاد لكونصيپط ف تامودا ف لفترة رّومانية، فين تّمحاو سّميات ديال ڭيطا ؤ د سياسيين حيت ولاو مغضوب عليهوم. ف لقرون لوسطانية، لموحدين حتا هوما حاولو يمحيو لأتار ديال لمورابطين ؤ يصفّيوها معا لأفراد د سّلالة ديالهوم.

لمصطلح ديال ضامناتيو ميمورياي ماكانش موجود ف لفترة رّومانية، مي تّستعمل لمرة لّولة ف واحد لمقالة لعلمية ف ألمانيا ف 1689.

## مصادر


تصنيف:تاريخ
تصنيف:مصطلحات ؤ تعبيرات لاتينية
تصنيف:مقالات فيها مصدر و 3000 بايت
لپروبليمات د لفلسفة (كتاب)

**لپروبليمات د لفلسفة** هوّا كتاب ديال لفيلسوف ؤ لماطيماتيسيان لبريطاني بيرطراند راسل، ألّفو ف 1912، لي حاول فيه يعرض پروبليمات أساسية لي مطروحة ف لفلسفة، لي كاتعلّق ب نّضرية د لمعرفة ؤ لإيپيستيمولوجيا. لكتاب كيجبد بزاف د لحلول لفلسافية لي قتارحو فلاسفة ؤ عولاما بحال أفلاطون، أرسطو، إيمانويل كانط، روني ديكارط، ديڤيد هيوم، ؤ غيرهوم ؤ كيناقشهوم. ؤ هوّا مقسّم ل 15 مقالة مرتابطة بيناتها بشكل تسلسلي.

## لمواضيع د لكتاب
من بين لمسايل لي كيطرح لكتاب كاين:
* كيفاش كانعرفو شنو لي حقيقي ؤ لي ماشي حقيقي، ؤ كيفاش نتبتو بلي لعالم لبراني موجود ؤ ماشي غير ف لخيال ديالنا؟ واش نقدرو نتيقو بلي أي حاجة كانعيشوها كاتوقع بصّح؟ هاد لمسوالات كيطرحوهوم بعض نّاس غير ب ضّحك، ولاكين راسل كيعطي تحليل لي كيبين بلي هاد لپروبليم ماشي غير حالة فتيراضية، ؤ بلي نقدرو نستعملوه باش نفهمو تّجربة ديالنا د لعالم بشكل أعمق.
* تّصنيف ديال نواع لمعرفة:
** لمعرفة ب لقرب: هيّا لمعرفة د لحوايج ب لحواس لخمسة (شّوفان، سّماع، لقيسان، دّوقان، ؤ شّمان).
** لمعرفة ب لوصف: هيّا لمعرفة د لحوايج لي ماعندناش ليها أكصي نيشان، بحال ستونات لي ماشي حدانا ؤ ماعمّرنا خبرناها، ؤ ناس لي ماعمّرنا نتلاقاو بيهوم (بحال شّخصيات تّاريخية)، ؤ لي كانعرفوها غير ب لوصف لمهضور ؤلا لمكتوب لي وصلنا عليها.
** لمعرفة ب لعقل: هيّا لمعرفة ديال حقايق لي كانوصلو ليها ب لعقل ؤ تّفكير ؤلا ب لحدس.
* كيفاش كانحصلو على معارف جديدة، على ساس د لمعرفة لي ديجا عندنا، ب ستيعمال لقواعد د لّوجيك:
** سّتيقرا (ب نّݣليزية **induction**): ب تعميم لمعرفة لحسية ديالنا ب أمتيلا ديال حوايج، ل معرفة عامة ؤ متجردة. متلاً تجبد لفيكرة د لقانون د لجادبية من أمتيلا ديال حوايج كيطيحو ل لرض يلا رميتيهوم.
** سّتينتاج (ب نّݣليزية **deduction**): تجبد حالة خاصة من شي قاعدة عامة، متلاً "كل بنادم فاني" + "سقراط بنادم"، إدن "سقراط فاني".
* كيفاش نعرفو واش لقواعد د لوجيك براسهوم صحاح ؤ بلي نقدرو نخدّموهوم باش نجبدو معارف جديدة؟
* واش لمعرفة د بنادم عندها حدود (حوايج لي ماعمّرنا نعروفوهوم)؟ شنو هوما لحدود د لفلسفة، ؤ شنو لقيمة ديالها ف لحياة د بنادم؟

## مصادر

## لمزاود
* لكتاب كامل (تيكست) ب نّݣليزية
* لكتاب كامل مهضور

تصنيف:كتاب د 1912
تصنيف:كتوبا د بيرتراند راسل
تصنيف:مقالات فيها مصدر و 3000 بايت
تصنيف:كتاب ب نݣليزية
ميطاڭونيون (مملكة موريطانية)

**ميطاڭونيون** (ب ليونانية لقديمة **Μεταγώνιον**) ؤلا **ميطاڭونيوم** (ب لّاتينية **Metagonium**) هوّا موضع قديم كان ف شمال مملكة موريطانية ف لمصب ديال واد ملوية يلا مشينا معا تّأويل لغالب عند لحرايفيا د تّاريخ. على حساب سطرابو ميطاڭونيون هوّا مرتفع حدا لمصب ديال واد مولوكا، لي كان كيفصل مابين مملكة موريطانية ؤ مملكة نوميديا. حيت كاينين جوج موضعات ب نفس سّمية (لاخور كاين ف شّمال د دزاير دابا) كيبقا شك على لموضع ديال واد مولوكا، ؤ ب تّالي على لحدود لحقيقية مابين جّوج ممالك.

سّمية د لموضع على حساب لحرايفيا ماكيبانش بلي عندها علاقة معا قبيلة لميطاڭونيطاي لأمازيغية لي كانت عايشة جيهت أشبرتال ؤ سبتة.

## مصادر

تصنيف:تاريخ د شمال إفريقيا
تصنيف:موريطانية
تصنيف:لمغريب لقديم
هيدروجين خضر

[تصغير|ل[إليكطروليز وحدة من الطرقان باش كيتّنتج لهيدروجين]]
**لهيدروجين لخضر** هوّا هيدروجين كيتّنتج ب مصادر د طّاقة لمتجددة بشكل كامل. ف لعادة لهيدروجين كيتّنتج من لڭاز طّابيعي، ف پروصي لي كيلوّت لبيئة. معا تّطور لحالي ديال طيكنولوجيا د لإنتاج د طّاقة شّمسية ؤ طاقات نقية خرة، لي غادية ؤ كاترخاص، ولا لپروصي د لإنتاج د لهيدروجين لخضر مومكين ؤ مربح قتيصاديا على لمدى لقريب. سّرتيفات ديال لهيدروجين لخضر كيشتارطو كتر من 60 تال 70% ديال تخفيض نّبيعاتات د لڭازات.

## لإنتاج
كاينين عاداد د لپروصيات باش كيتّنتج لهيدروجين بشكل "خضر" (ب طاقة نقية ؤ متجددة)، من بينهوم:
* إيليكطروليز د لما لي كاتدار ب تريسينتي تّنتج ب طاقة نقية.
* معاودة د لبوخار ديال لبيوميطان.
## ستيعمالات
### طرونسپور
لهيدروجين يقدر يتخدّم كا فيول د لهيدروجين ف لموطور دّخلاني د لحريق. ماشي غير طّونوبيلات مي حتا نواع خرين د لمركوب، بحال لكاميوات يقدرو يخدمو ب لهيدروجين. عاداد د شّركات لكبار ف ؤروپا، بحال ڤولڤو، فورد ؤ دايملر علنو بلي غادي ينقصو لبيع د لمركوب د دّييزيل باش ينتاقلو ل لهيدروجين، بشكل تدريجي تا يحبسو دّييزيل ف مرة ف 2040.

### شوفاج
لهيدروجين يقدر يتخدّم ف طّياب ؤ شّوفاج. لحوكومة لبريطانية مبلانية تدير ضيمو باش تبيّن كيفاش يقدر يتوزّع ؤ يتخدّم لهيدروجين ف بزاف د دّيور د سّكنى.

## قتيصاد
ل حد 2021، لمارشي لعالمي د لهيدروجين تقدّر ب 897,5 مليون دولار ميريكاني، ؤ يقدر يوصل ل 2,5 مليار دولار ف 2028، ؤ كيتوقّع بلي غادي يوصل ل 300 مليار ف لقيمة د لمارشي د ليكسپور ف 2050، ؤ يخلق 400.000 منصب د لخدمة ف طّاقة لمتجددة ؤ لإنتاج د لهيدروجين. لمقدار د لإنتاج د لهيدروجين لخضر داز من تقريبا والو ف 2019-2020، تال 121 ڭيڭاواط على مجموع د 136 پروجي ف نّص د 2021.

### ف لمغريب
ف إطار سّياسة طّاقية د لمغريب، من بين لأهداف لي باغي يوصل ليها هوّا تحقيق 52% د لحاجات طّاقية ديالو ب مصادر متجددة د طّاقة معا 2030. لإنتاج ديال لهيدروجين لخضر داخل حتا هوّا ف هاد لإطار. تّيفاقية لمغريبوألمانية د لهيدروجين لي تسنات ف يونيو 2020، كاتنص بلي ألمانيا غادي تدعم لمغريب ف لبني ديال محطات د لإنتاج ديال لهيدروجين ب ستيعمال طّاقة شمسية. لقيمة د دّعم واصلة ل 300 مليون يورو. ولاكين باش يحقق إنتاج كافي د لهيدروجين لخضر، غادي يخص لمغريب يزيد بزاف ف لإنتاج د طّاقة شمسية سيرتو على ود تحلية د لما لمالح لي غادي يحتاج ليها على ود لما ديال لپروصي د ليليكطروليز. وخا لپوطونسييل ديالو كبير، ل حد 2019 لمغريب كان كينتج 30 مرة د طاقة شّمسية قل من ألمانيا.

## مصادر

تصنيف:قتيصاد د لهيدروجين
تصنيف:قتيصاد د طاقة لبديلة
تصنيف:مقالات فيها مصدر و 3000 بايت
مين پاري

[يسار|تصغير|<P ALIGN=center>الدخلة د مين پاري وسط [باريز.]]
**مين پاري** (بلفرانساوية: Mines Paris)، ولاّ لمدراسة لوطنية لعليا د لمناجم، هي مدراسة فرانساوية د لمهندسين تأسسات ف 19 مارس 1783 بأوامر من لماليك لويس 16، باش تكوّن مديرين دكيين ديال لمناجم. هي مكلاسيا من بين أقدم و أحسن لمدارس د فرانسا.

لمدراسة د مين پاري معروفة بلمستوى الطالع ديالها، لا من الناحية د لقراية ولا من لبحت، وعندها معاونات مع جامعات واعرة ف لعالم بحال إم آي تي و كاليفورنا طيك و لجامعة د هونكونݣ. تاتخرّج مين پاري ترتيب عالمي ديال لجامعات د لعالم على حساب شحال من واحد قرا فيها وخدام هو المدير التنفيدي ديال وحدا من أكبر 500 شركة ف لعالم.

## مصادر


تصنيف:تأسيسات د 1783 ف فرانسا
فن

[تصغير|upright=1.5|ف نفس تّيجاه لعواد د سّاعة (من لفوق علّيسر): [رسمة داتية دارها رّسّام لهولاندي ڤينسنت ڤان غوخ ف 1887; تمتال ديال مرا صاوبوه ناس من شعب تشوكوي; تفاصيل من رسمة لولادة د ڤينوس ديال لفنان طّالياني صاندرو بوطيتشيلي; تمتال ديال شيصا، لي هوّا كائن ؤسطوري ف ݣزيرة ؤكيناوا ف جّاپون مابين لكلب ؤ سّبع]]
**لفن** هوّا مجموعة د نّشاطات د بنادم ؤ نّتايج ديالها، لي كاتجلّا ف توضيف لقدرة د لإبداع ؤ لخيال ؤ تقنيات مكتاسبة ؤلا فيطرية باش تعبّر على لجمال، لمشاعر، ؤ أفكار ؤ مفاهيم.

لفن هو واحد لحاجة صعيب توصفها ب لكلمات ولكن تقدر تعبر عليها ب سّماع ؤلا شّوفان ؤلا لحاراكات بشي أداء حركي. غالبا لفن معندوش شي هدف موضوعي باين ولكن ديما كنلقاو راسنا كنقدروه و كنعرفو قيمتو إما حيت كيقيس خويطات لعواطف لي عندنا لداخل ؤلا حيت كنقشعو قيمة لمهارة لي وصل ليها لفنان باش صاوب هاداك لعامال بهاديك الطريقة.

## مصادر

تصنيف:لفنون
تصنيف:لفنون د الشوفان
تصنيف:مقالات فيها مصدر و 3000 بايت
تيفاقية لمغريبوألمانية د لهيدروجين

**تّيفاقية لمغريبوألمانية د لهيدروجين** هيّا تّيفاقية لي سناها لمغريب معا ألمانيا ف يونيو 2020، ؤ لي كاتنص على دعم ألمانيا ل لمغريب ف لبني ديال محطة د لإنتاج ديال لهيدروجين لخضر. من جيهت ألمانيا، هاد تّيفاقية غادي تدعم صّدارة د ألمانيا ف لمجال ديال طّاقة لمتجددة، ؤ تعطيها لإمكانية باش تستافد من لإنتاج د لهيدروجين باش تصدّرو ل عندها، ؤ ب لموقابيل لمغريب غادي يستافد من دعم لموخطّاط طّاقي ديالو، باش يحقق ستيقلالية طاقية، ؤ من طّرونسفير د طّيكنولوجيا من عند لألمان رّايدين ف هاد لمجال.

## مصادر

تصنيف:لعلاقات بين لمغريب و ألمانيا
بيرطراند راسل

**بيرطراند أرثر ويليام راسل** (مزيود ف 18 ماي 1872، مات ف 2 فبراير 1970) هوّا فيلسوف، ماطيماتيسيان، ؤ عالم موسوعي بريطاني. لأعمال ديالو كانو سيرتو ف لفلسفة، لماط ؤ لّوجيك، ؤ كان عندهوم تأتير كبير على نضرية د لمجموعات، لّانݣويستيك، دكاء صّطيناعي، صيونص د لإدراك، لانفورماتيك، ؤ بزاف د لفروع د لفلسفة تّحليلية بحال لفلسفة د لماط، لفلسفة د لّوغة، لإيپيستيمولوجيا، ؤ لميطافيزيك. كان راسل أيضا موتقاف عومومي، توارخي، ناقد جتيماعي، ناشط سياسي، ؤ خدا لجايزة د نوبل د لأداب ف 1950.

راسل كيتّعتابر من أعضم لعولاما د لّوجيك ف لقرن 20، ؤ واحد من لمؤسسين ديال لفلسفة تّحليلية، معا فلاسفة خرين بحال ݣوطلوب فريݣي، جورج إدوارد مور، ؤ تلميدو لودڤيك ڤيتݣنشطاين. راسل ؤ مور كانو لقادا د تّورة لفيكرية لبريطانية على لمدراسة لميتالية، ؤ معا لؤستاد ديالو ألفريد نورث وايتهاد، راسل ألّف لكتاب د پرينكيپيا ماطيماتيكا ؤلا *لمبادئ د لماط*، لي كانت أهم محاولة ل ختيزال لماط كامل ف لقواعد د لّوجيك.

راسل كتب حتا ف مواضيع جتيماعية ؤ سياسية، ؤ كيتقارن بزاف ب ڤولطير، حيت بجوج كانو عندهوم كتابات فلسافية عميقة ؤ ف نفس لوقت كانت عندهوم شعبية كبيرة عند جمهور عريض بسباب لكتابات ديالهوم لي موجّهة ل لعامة. راسل عتابر لحرب لعالمية تّانية ضد ألمانيا نّازية بلي كانت *أهون شّرور*، ؤ كان ضد دّيكتاتورية سّطالينية، ؤ كان من لموساندين ديال تحياد سّلاح نّووي. راسل بقا ناشط كا موتقاف عومومي حياتو كلها حتا مات على عمر د 97 عام.

## حياتو ؤ لكاريير ديالو
برطراند راسل تزاد ف 1872، ف ريڤنزكروفت ف تريليك، إقليم مونماوثشر، ف شّرق د ويلز. على عمر د عاماين ماتت ختو ؤ مو، ؤ عاماين مورا داكشي ف 1876 مات بّاه. غادي ياخدو جدّو لورد دجون راسل، لي كان واحد لوقت رائيس د لووزارا ف بريطانيا، باش يتربّا معاه. جدّو غادي يموت حتا هوّا مورا عاماين، ؤ غادي تّكلف جدّاتو ب تّربية ديالو ف لوندريس. ف 1883، برطراند بدا يتعلّم تّسطار من عند خوه فرانك. ف 1890 بدا يقرا ف جامعة ترينيتي كوليدج، ؤ تماك تلاقا ب ؤستادو ألفريد نورث وايتهاد.

ف 1893 خدا ليصونص ديالو ف لماط، ؤ عام مورا داكشي تعيّن أطاشي ديپلوماسي د بريطانيا ف پاري، ؤ تجوج ب أليس پيرصال سميث. ف 1895، بدا كيقرا ف جامعة برلين. ؤ ف 1896 ولّا موحاضير ف مدراسة لندن د لقتيصاد، ؤ دار موحاضرات ف لميريكان ف جامعة دجونز هوپكينز ؤ جامعة برين ماور. ف 1899 بدا كيقري ف ترينيتي كوليدج. ف 1901، ولّا موحاضير ف جامعة كامبريدج، ؤ ف نفس لعام كتاشف لپاراضوكس د راسل. ف 1905 راسل طوّر أهم موساهمة ديالو ف لّانݣويستيك، لي هيّا نّضرية د تّوصيفات.

راسل ترشح تلاتة د لمرات ل لبرلمان نّݣليزي ف 1907، 1922 ؤ 1923 ؤ فشل فيهوم كاملين. طلّق ؤ تجوج شحال من مرة، زار بزاف د لبلدان منها روسيا، شّينوا، جّاپون ؤ ؤسطراليا، ؤ عطا موحاضرات ف جامعات ف فرانسا، نّݣليز ؤ لميريكان. خدا شلا جوايز، منها ميدالية دي مورݣان ف 1932، ميدالية سيلڤيستر ف 1934، جايزة كالينݣا ف 1957، جايزة لقدس ف 1963 ؤ جايزة نوبل د لأداب كا *عتيراف ب كتاباتو لمتنوعة ؤ لهامّة لي كاتنتاصر ل لقيام لإنسانية ؤ ل لحرية د لفيكر*.

## لأعمال ديالو
برطراند راسل عندو عشرات د لأعمال منشورين مابين 1896 ؤ 1969، من بينهوم:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## مصادر

## لمزاود
* لكتوبا د بيرطراند راسل ب ؤديو فابور
* لكتوبا د بيرطراند راسل فابور (تيكست)


تصنيف:زيادة 1872
تصنيف:وفيات 1970
تصنيف:كاتب بريطاني
تصنيف:ماطيماتيسيان
تصنيف:فيلسوف
تصنيف:ناس ربحو جايزة نوبل د لأدب
تصنيف:مقالات فيها مصدر و 3000 بايت
طيليكوم پاري

يسار|تصغير|<P ALIGN=center>الساحة د طيليكوم پاري، ف لمنطقة د ساكلي.</p>
يسار|تصغير|<P ALIGN=center>لعمارة لقديمة د طيليكوم پاري ف وسط باريز.</p>
**طيليكوم پاري** (ب ) ولاّ **لمدراسة د لإتصالات د باريز** هي مدراسة فرانساوية د لمهندسين تأسسات ف 1878، وكانت سميتها لمدراسة لعليا د الطلݣراف. هي أقدم مدراسة د لإتصالات ف فرانسا، و مكلاسيا ما بين أحسن لمدارس د لبلاد.

ف 2019، رحلات لمدراسة من لوسط د باريز للمنطقة د ساكلي، من بعد ماتحافات مع لمعهد پوليطيكنيك د باريز، اللي داخلا فيه تا پوليطيكنيك.
## مصادر


تصنيف:تأسيسات د 1878 ف فرانسا
لجامعة د بوكوني

يسار|تصغير|<P ALIGN=center>لويدجي بوكوني، اللي تسمّات لجامعة على سميتو.</p>
**لجامعة د بوكوني** (بالطاليانية: Università Commerciale Luigi Bocconi)، هي مدراسة طاليانية د د لفلوس تأسسات ف 1902، و جات ف لمدينة د ميلانو. بوكوني معروفة ف لميدان ديال لبيع والشرا، لقانون، لحكيم والسياسية، و مكلاسيا ما بين لجامعات اللوالا ف لعالم.
## لأصل د السمية
تسمّات لجامعة على سميت لويدجي بوكوني، اللي كان عسكري طالياني مات ف 1896 ف إتيوپيا، ف لمعركة د عدوة، اللي كانت باغا تستعمر فيها الطاليان لبلاد. فيرديناندو بوكوني، بّات لويدجي، كان تاجر عندو لفلوس، و بنا لجامعة باش يخلّد السمية د ولدو. كانت هي أول جامعة د لإقتصاد ف لبلاد.
## مصادر


تصنيف:جامعات ؤ مؤسسات د تعليم لعالي ف الطاليان
تصنيف:تأسيسات د 1902 ف الطاليان
سعيد الكملي

**سعيد لكملي** هو فقيه و داعية و محدث و أستاذ جامعي ف جامعة الحسن الثاني. تولد ف الرباط نهار 21 ماي 1972. عندو شهرة كبيرة ف الوطن العربي بحكم قناتو لي عندو فيها كثر من مليون و نص ف ليوتوب. الكملي مهتم ب المذهب المالكي و لقصص لإسلامية و السيرة النبوية و التاريخ لإسلامي.

## البدايات و التعليم
تولد سعيد الكملي ف أسرة محافظة ف الرباط، و هاذ الجو أساسي ف تنمية الفضول العلمي و الديني عندو من الطفولة. من صغرو بدا كيتعلم القرآن و كيحفظ سور مختارة، و كيحضر دروس ف الجامع، و هاذ الشي خلاه ينمي قدرة كبيرة على التركيز و التفكير التحليلي. ف هاد الفترة المبكرة، بدا الكملي يهتم ب لكتوبا الشرعية الكلاسيكية، خصوصًا لكتوبا د الفقه المالكي، و لكتوبا د الحديث، و التاريخ الإسلامي، و هاد الإطلاع المبكر ساعدو باش يبني قاعدة علمية قوية.

من بعد، لتاحق سعيد الكملي ب الليسي، و ستامر ف تعليمو الشرعي، و بدا كيبدي هتمام خاص ب فهم السياق التاريخي د لأحداث الإسلامية و ربطها ب المبادئ الشرعية. بعد هاد المرحلة، نتاقل ل دراسة الجامعية ف جامعة الحسن الثاني، و تخصص ف الفقه المالكي و علوم الحديث، و خدا دورات متقدمة ف التاريخ الإسلامي والسيرة النبوية، اللي عطاتو القدرة باش يحلل النصوص و يقارن بينها ب طريقة علمية، مع المحافظة على الأصالة الدينية.

## المسيرة الدعوية
سعيد الكملي معروف ب الأسلوب المبسط و الواضح ف الشرح و التفسير، اللي خلى بزاف من الناس يتقربو من التعاليم الإسلامية ب طريقة محببة. خلال مسارو الدعوي، كان كيركز على توصيل المعرفة الشرعية للناس العاديين بطريقة عملية و قابلة للتطبيق ف الحياة اليومية، سوا ف الجوامع، الجامعات، ولا ف المؤسسات الثقافية.

هتمامو كان مركز على المذهب المالكي، و كيفية تطبيق حكامو ف المجتمع المعاصر، و كيقدم شرح مبسط للتاريخ الإسلامي، السيرة النبوية، و قصص الأنبيا، ب هدف تعليم العبرة و القيم الأخلاقية. المحاضرات ديالو كتجمع بين العلم و المعرفة العملية، بحيث كيعطي أمثلة حياتية باش المتلقي يفهم مزيان الدروس و يقدر يطبقها. الكملي كيدير حتى محاضرات و ندوات تعليمية للمجتمع، كيشاركو فيها الشباب، العائلات، و حتى الأكاديميين، و كيستعمل أسلوب الحوار و النقاش باش يقرب الناس من فهم الإسلام بشكل علمي و موضوعي، و يزيد يوسع المدارك الثقافية و الدينية.

## مصادر

تصنيف:زيادة 1972
تصنيف:فقيه مغريبي
تصنيف:يوتوبر مغريبي
تصنيف:ناس تزادو ف الرباط
لجامعة د محمد لخامس

**لجامعة د محمد لخامس** (بلأمازيغية: ⵜⴰⵙⴷⴰⵡⵉⵜ ⵎⴻⵃⴰⵎⵎⴻⴷ ⵍⵅⴰⵎⵉⵙ ⵏ ⵕⵕⴱⴰⵟ)، هي جامعة مغريبية جات ف الرباط، و تأسسات ف 21 دجنبر 1957 بظهير ملكي. هي أول جامعة تبنات من مورا لإستقلال د لمغريب.

ف 1992، و من مورا ما كبرات ولاو فيها بزاف د لكليات، تقسمات على جوج: لجامعة د محمد لخامس أݣدال، و لجامعة د محمد لخامس السويسي. ف 2014، تجمعو عاوتاني ف جامعة وحدا، هي لجامعة د محمد لخامس، و اللي فيها دابا 20 كلية ف لمجموع.
## مصادر


تصنيف:جامعات ؤ مؤسسات د تعليم لعالي ف لمغريب
تصنيف:تأسيسات د 1957 ف لمغريب
الليݣا الصبليونية

**لاليݣا** (ب الصبليونية *LaLiga* ؤلا *Campeonato Nacional de Liga de Primera División*) و رسميا **لاليڭا إ إيْ سپورت** *LaLiga EA Sports* هي لبوطولة اللولة ديال لكورة بين لفراقي ديال الصبليون. لبوطولة تأسسات ف 1929، و أول نسخة ديالها ربحاتها لبارصا. ريال مدريد هيّ لي ربحاتها أكبر عدد د لمرات ب 35 لقب.
[تصغير|[ألفريدو دي سطيفانو لي كان كيلعب معا ريال مدريد ف لخمسينات]]
## مصادر


تصنيف:بطولات د كورة
تصنيف:كورة د سپانيا
تصنيف:تأسيسات د 1928 ف سپانيا
تصنيف:تأسيسات د 1929 ف سپانيا
لجامعة د كامبريدج

يسار|تصغير|<P ALIGN=center>الشعار د لجامعة د كامبريدج.</p>
يسار|تصغير|<P ALIGN=center>كامبدريدج من لفوق.</p>
**لجامعة د كامبريدج** (بلينݣليزية: University of Cambridge)، هي جامعة بريطانية جات ف لمدينة د كامبريدج، ف لينݣليز. تأسسات ف عام 1209، و هي تاني أقدم جامعة ف لبلدان اللي تاتهضر بلينݣليزية، من مورا لجامعة د أوكسفورد.

لجامعة د كامبريدج تكلاسات شحال من مرة أول جامعة ف لعالم من حيت لمستوى لعالي د لقراية اللي فيها. قرا فيها 121 واحد ربح لجائزة د نوبل، 11 لواحد ربحو لميدالية د فيلدس، 47 رئيس د بلاد، و 194 واحد قرا فيها ربح ميدالية ف للألعاب لأولمپية.
## مصادر


تصنيف:جامعات ؤ مؤسسات د تعليم لعالي ف لمملكة لمتحدة
تصنيف:تأسيسات د 1209 ف النݣليز
لجامعة د أوكسفورد

يسار|تصغير|<P ALIGN=center>لمتحف د تاريخ الطبيعة ف لجامعة د أوكسفورد.</p>
**لجامعة د أوكسفورد** (بلينݣليزية: University of Oxford)، هي جامعة بريطانية جات ف لمدينة د أوكسفورد، ف لينݣليز. تأسسات ف عام 1096، و هي أقدم جامعة ف لبلدان اللي تاتهضر بلينݣليزية، و تاني أقدم جامعة ف لعالم اللي ما حبساتش فيها لقراية.

تيقراو ف لجامعة د أوكسفورد كتر من 23.000 طالب ف دقة وحدا، و هي محسوبة من بين أحسن لجامعات ف لعالم. قرا فيها 72 واحد ربح لجائزة د نوبل، 28 وزير أول د بريطانيا، تلاتة ربحو لميدالية د فيلدس، و 160 واحد قرا فيها ربح ميدالية ف للألعاب لأولمپية.
## مصادر


تصنيف:جامعات ؤ مؤسسات د تعليم لعالي ف لمملكة لمتحدة
تصنيف:تأسيسات د لقرن 11 ف النݣليز
قضية د لقتيلة ديال لي يانݣجيي

**لقضية د لقتيلة ديال لي يانݣجيي** ( ب شّينوية لمبسطة **李洋洁**، ب شّينوية تّقليدية **李洋潔**، ب لپينيين **Lǐ Yángjié**) لي كانت طاليبة شينوية ديال لهنداسة لمعمارية، طرات مابين 11 ؤ 13 ماي 2016، ف جّيهة د زاكسن أنهالت لألمانية. هاد لحادات كان لقا هتيمام إعلامي كبير ف شّينوا. واحد رّاجل ألماني سميتو سيباستيان فليش، حكم عليه لقضاء بلي هوّا لي رتاكب لجاريمة ف 2017، ب حبس مؤبد، ؤ على صاحبتو ب 5 ؤ نص د لحبس حيت عاوناتو ف لجريمة، معا غرامة د 60.000 ؤرو ليهوم بجوج.

نهار لاربع 11 ماي 2016، كانت خرجات لي يانݣجيي من دارها باش تجري ؤ مارجعاتش. يوماين موراها تّكتاشفات لجتة ديالها، ب جروح ف رّاس، ؤ أتار ديال غتيصاب.

## مصادر

تصنيف:الشينوا
تصنيف:ألمانيا
تصنيف:جريمة
تصنيف:وفيات 2016
لموت ديال ؤري جالوه

[تصغير|بانيير ديال ؤري جالوه ف مضاهرة ف [برلين]]
**ؤري جالوه** (مزيود ف 1969 ف كابالا، سيراليون، مات ف 7 يناير 2005 ف ديساو، ألمانيا) كان لاجئ ف ألمانيا لي مات ف حريقة شدّات ف صونطر د لّوجوء لي كان فيه. بسباب ضّوروف د لموت ديالو، حيت كان بوحدو ف سيلون ديالو ؤ مربوط معا لفراش ديالو من يديه ؤ رجليه، كان حتيجاج كبير على لمستوى لوطني ف ألمانيا، ؤ على لمستوى دّولي، سيرتو بسباب رّواية رّسمية بلي كان نتيحار.

## مصادر

تصنيف:زيادة 1969
تصنيف:وفيات 2005
تصنيف:زيادة 1968
تصنيف:2005 ف ألمانيا
لحبس د أݣدز

**لحبس د أݣدز** كان معتقل سرّي ف لمغريب تخدّم ما بين 1976 و 1983 باش يتحبسو ويتعدبو فيه معتقلين ومخطوفين من بزاف د التنضيمات. التقديرات تا تقول بلي تحبسو فيه ما بين 380 و 400 واحد، منهم بزاف (تقريبا 32) اللي ماتو وتدفنو تمّا بلا ما اتّعلم لعائلات ديالهم، ولا تدار ليهم شهادة د لموت.

من بين الناس لي تحبسو ف أݣدز كانو لمجموعات اللي عندهم علاقة بلأحدات ديال 1973، و مجموعات ديال الصحراويين لي كانو مع لپوليزاريو.

## التاريخ ديالو
كانت لبلاصة اللي كان فيها لحبس قصبة تبنات ف 1948 ف وقت لباشا لݣلاوي ف وسط الدوار د أݣدز، ف لجنوب الشرقي د لمغريب. ف لول د السبعينيات، و من مورا بزاف د لمشاكل السياسية لي وقعات ف لبلاد، ولاّت لقصبة حبس حيت جات ف بلاصة بعيدة و معزولة و ما تاتوصلش خبارها للعالم. كانت الطريق ليها مسدودة، و الناس اللي كانو ساكنين حداها ما كانش عندهم لحق يطلعو للسطوحا ديال ديورهم.
## مصادر

تصنيف:لعوام د الرصاص ف لمغريب
تصنيف:السياسة د لمغريب
تصنيف:لقرن 20 ف لمغريب
تصنيف:مقالات فيها مصدر و علاين 3000 بايت
باراك أوباما

**باراك حسين أوباما** (بلينݣليزية: **Barack Hussein Obama Jr**) (تولد ف 4 غشت 1961) هو محامي و كاتب وسياسي ميريكاني. كان هو الرئيس الرابع وربعين ديال لميريكان، و حكم فيها من 2009 حتال 2017. أوباما هو أول رئيس ديال ميريكان أصلو من إفريقيا. قبل ما يكون رئيس، كان سيناطور ف لولاية ديال إيلينوي من 1997 ل 2004، و متل لولاية ديالو ف لكونݣريس من 2005 ل 2008.
## حياتو
تولد باراك أوباما نهار 4 غشت 1961 ف هونولولو، لعاصمة ديال لولاية د هاواي. بّاه كان كيني و مّو ميريكانية، و تلاقاو ف ملّي كانوا تيقراو الروسية بجوج ف لجامعة. ف 1964 تفارقو مع بعضياتهم، و رجع بات باراك لكينيا، و خلا ولدو يكبر مع مّو ف ميريكان. ف 1965، عاود تجوجات مّو مع واحد الراجل من أندونيسيا، سميتو لولو سويطيرو، و تطلقو ف 1980.
## مصادر

## لمزاود
link=https://commons.wikimedia.org/wiki/Category:Barack_Obama?uselang=ary|20x20px تقدر تزيد شوف بزاف د تّصاور و لمعلومات ديال '''''باراك أوباما''''' ف ويكيميديا كومنز.
link=https://barackobama.com|14x14px سّيت رّسمي


تصنيف:زيادة 1961
تصنيف:رايس د الولايات المتاحدة د ميريكان
تصنيف:ناس ربحو جايزة نوبل
تصنيف:بيوغرافيا د رجال
تصنيف:ناس حيين
تصنيف:مقالات فيها مصدر و علاين 3000 بايت
هاواي (صفحة توضيح)

هادي صفحة د التوضيح، كلمة **هاواي** يمكن يكونو عندها هاد لمعاني:

* هاواي: ولاية ف ميريكان.
* هاواي (ڭزيرة): أكبر ڭزيرة ف لأرخبيل د هاواي
* هاواي (موناضة): موناضة مغريبية.

تصنيف:صفحة توضيح
محمد أفار

**محمد أفار** كاتب مغريبي أصلو من مدينة أسفي.

## لأعمال
* 
* 

## مصادر

تصنيف:كتاتبيا مغاربا د لقرن 21
تصنيف:أسفي
حليمة بنݣرعي

**حليمة بنݣرعي** باحيتة ؤ موطرجيمة ؤ كاتيبة مغريبية. حصلات على ديپلوم د لميتريز ف تّاريخ ف 1985 من كلية الآداب ف رّباط، ؤ كانت ؤستادة د تّاريخ ف كلية الآداب ف قنيطرة ف 1997. نشرات مجموعة د لأبحات تّاريخية ؤ روايات.

## لأعمال
### كتوبا ؤ أبحات ف تّاريخ
* 
* 
* 
* 
* 
* 
* معا باحيتين خرين 
* معا باحيتين خرين 
* 
* 
* 
* 
* 
* 
* 
* 
* 

### روايات ؤ أعمال أدابية
* 
* 
* 
* 
* 

## مصادر

## لمزاود
* أبحات ؤ منشورات ديال حليمة بنݣرعي
* كتوبا ف سّيت د ليركام
* مقالة: البحر المحيط المغربي - 1459 - 1631م

تصنيف:كتاتبيا مغاربا د لقرن 21
تصنيف:أكاديميين مغاربا
تصنيف:مقالات فيها مصدر و 3000 بايت
جورج والكر بوش

**جورج والكر بوش** (بلينݣليزية: **George W. Bush**)، ولاّ **جورج دابليو بوش**، ولاّ **جورج بوش "جينيور" الصغير**، ولاّ **جورج بوش لولد** (تولد ف 6 يوليوز 1946) هو بيزنيسمان و عسكري و سياسي ميريكاني. كان هو الرئيس التالت وربعين ديال لميريكان، و حكم فيها من 2001 حتال 2009. بوش عضو د لحزب لجمهوري لميريكاني، و كان هو لحاكم د طيكساس من 1994 ل 2000.

تعرفات لوقيتة ديال بوش ببزاف د لحوايج اللي أترو ف لميريكان و لعالم، بحال لأحدات د 11 شتنبر، لحرب على أفغانستان ف 2001، و لحرب على لعراق ف 2003.
## حياتو
جورج بوش هو ولد جورج بوش سينيور (لكبير)، اللي كان تا هو رايس د لميريكان من 1989 ل 1993. خوه جيپ بوش كان حاكم ديال فلوريدا، و جدّو كان سيناطور ف لولاية د كونيكتيكاط.

## مصادر

## لمزاود
link=https://commons.wikimedia.org/wiki/Category:George_W._Bush?uselang=ary|20x20px تقدر تزيد شوف بزاف د تّصاور و لمعلومات ديال '''''جورج والكر بوش''''' ف ويكيميديا كومنز.
link=https://georgewbush.com|14x14px سّيت رّسمي


تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:زيادة 1946
تصنيف:ناس حيين
تصنيف:مقالات فيها مصدر و علاين 3000 بايت
بيل كلينطون

**بيل كلينطون** (بلينݣليزية: **Bill Clinton**)، اللي سميتو لأصلية ويليام جيفيرسون كلينطون (تولد ف 19 غشت 1946 ف أركانساس)، هو محامي وسياسي ميريكاني. كان هو الرئيس تنين وربعين ديال لميريكان، و حكم فيها من 1993 حتال 2001. كلينطون عضو د لحزب الديموقراطي، و كان هو لحاكم د أركانساس من 1979 ل 1981، و من 1983 ل 1992. هو تالت أصغر رئيس ف التاريخ د ميريكان (ولاّ رئيس ف 47 عام).

بيل كلينطون مجوج مع هيلاري كلينطون، اللي تا هي سياسية. كانت سيناطورة من 2001 ل 2009، وزيرة د لخارجية من 2009 ل 2013، و ترشحات للرئاسة ف 2016، ولكن خسرات مع دونالد طرامپ.
## مصادر

## لمزاود
link=https://commons.wikimedia.org/wiki/Category:Bill_Clinton?uselang=ary|20x20px تقدر تزيد شوف بزاف د تّصاور و لمعلومات ديال '''''بيل كلينطون''''' ف ويكيميديا كومنز.


تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:زيادة 1946
تصنيف:ناس حيين
إسحاق داود عبو

**إسحاق داڤيد عبو** ؤلا **إسحاق بنعبو** (مزيود ف 29 ماي 1887 ف كازا، مات ف 22 فبراير 1962 ف نفس لمدينة) كان توارخي ؤ كاتب مغريبي. إسحاق بنعبو كان رائيس د جّماعة د ليهود ف رّباط ؤ موراها ف كازا، ؤ حتا ديال لمجلس سّتيشاري ليهودي د لمغريب. كان عضو ف لمجلس لبلدي د رّباط، ؤ سيكريتير ديال غرفة تّيجارة د رّباط. على لمستوى دّولي كان نايب د رّائيس ديال لجمعية لعامة د صّهاينة، ؤ نايب مرسول ل دّورة 23 ديال لمؤتمر صّهيوني لعالمي لي داز ف لقدس ف 1951.

## لأعمال
* 

هاد لكتاب تطرجم من طاراف حاييم نحماني ل دّاريجة ليهودية:
* 

## مصادر

تصنيف:مغاربا يهود ف لقرن 20
تصنيف:كتاتبيا مغاربا د لقرن 20
تصنيف:زيادة 1887
تصنيف:وفيات 1962
تصنيف:ناس تزادو ف الدار البيضا
تصنيف:ناس توفاو ف الدار البيضا
تصنيف:مقالات فيها مصدر و علاين 3000 بايت
تصنيف:مغاربا يهود ف لقرن 19
خالد ݣدار

**خالد ݣدار** (مزيود ف 9 مارس 1975 ف رّباط) صحافي ؤ رسّام كاريكاتوري مغريبي.

## لحياة ؤ لكاريير
خالد ݣدار قرا لقتيصاد ف جامعة محمد لخامس ف رّباط، ؤ موراها تازواقت ف جامعة پاري 8. بدا لكاريير ديالو كا رسّام كاريكاتوري ف 1998 ف دومان ماݣازين لي تسدّات ف 2003 ب سباب كاريكاتورات كان نشرهوم على لماليك محمد سّادس، ؤ ديك سّاعة غادر لمغريب ؤ ستاقر ف فرانسا. تماك شارك ف تأسيس سّيت ديال تّريݣيل بقشيش.كوم. ف 2009 رجع ل لمغريب، ؤ خدم ف المساء ؤ أخبار اليوم.

كان مودير د تّحرير ديال مجلة بابوبي لإليكطرونية لي كانت كاتصدر ب دّاريجة، ؤ لي من بعد ولّات كاتّطبع ف لوراق، ؤ تنشرو لأعمال ديالو ف مجموعة د لمجلات ؤ جّورنالات لمغريبية ؤ لعالمية. من بين دّوريات لي كان خدم معاها كاين أخبار اليوم، هيسپريس، دومان ماݣازين، كوريي أنطيرناسيونال، لوموند ؤ غيرهوم.

## لمواجهة معا لقانون

خالد ݣدار عندو توجه حقوقي، ؤ كيحاول يدافع على لحرية د تّعبير ب لكاريكاتور، ؤ ماكيأمنش ب "لخطوط لحمرا" سوا تعلق لأمر ب طّابوّات سّياسية ؤلا دّينية.

من 2000 تال 2016 تعرّض ل 4 د لمتابعات لقضائية ف لمغريب. ف 2009 تّحكم عليه هوّا ؤ توفيق بوعشرين ب 4 سنين د لحبس معا وقف تّنفيد ؤ 50.000 درهم غرامة ل كل واحد فيهوم، ب تهمة ديال لمس ب لعائلة لملكية ؤ إهانة رّاية، ب سباب كاريكاتور صوّر فيه جّواج ديال لأمير مولاي سماعيل بن عبد الله. ف 3 يوليوز 2015، تّحكم عليه ب تلت شهور د لحبس ف قضية د سّكرة ف مكان عام كاترجع ل 2012.

## جوايز
ف 2010 خدا لجايزة لعالمية ديال حرية د تّعبير ف سپانيا. ف 8 أكتوبر 2016، حصل ݣدّار على "جايزة ليمور ڤاش" Prix de l'humour vache ف فرانسا.

## مصادر

تصنيف:صحافي مغريبي
تصنيف:ناس قراو ف جاميعة محمد لخاميس
تصنيف:فنانا ؤ فنانات د لكوميكس مغاربا
تصنيف:زيادة 1975
تصنيف:مقالات فيها مصدر و 3000 بايت
تصنيف:ناس تزادو ف الرباط
بابوبي

**بابوبي** مجلة مغريبية ديال لكاريكاتور كانت كاتصدر ب دّاريجة على شكل سيت د لويب ف 2012. موراها تسدّ سّيت ل أسباب مادية، ؤ رجع ف 2016 كا مجلة ورقية سيمانية. لمؤسس ؤ لمودير د تّحرير ديالو هوّا خالد ݣدار.

## تّوجه د لمجلة
بابوبي عرّفات راسها ب هاد شّكل ف سيت ويب ديالها:

 بابوبي هاد المرة فالنت ماشي غير موقع إلكتروني، بابوبي جريدة إلكترونية ساخرة بالمعقول، غتشوفونا كل نهار وكل ساعة وغتبعو معنا الخبر بطريقة ساخرة.

 بابوبي فالويب كترفع شعار السخرية بالمعقول، يعني كل المواضيع من السياسة حتى للاقتصاد والفن والرياضة والثقافة واخة تكون معقولة، بالرسم الصحفي بالكاريكاتير وبالمقالة الساخرة، حنا غنتريݣلو عليها وغادي نسخرو منها، ومن أي حاجة ممكن تبان ليكم جدية ومعقولة، حيت خط التحرير ديالنا هو النقد والسخرية والغاية ديالنا هي مغرب متسامح مختلف وفيه بزاف ديال الأصوات اللي ميمكنشي نهمشوها، خط التحرير ديالنا أيضا هو الضحك، نضحكو على المواضيع كاملة ونضحكو حتى على راسنا، ربما نقدرو نتعلمو كاملين كيفاش السخرية ممكن تكون رد على بزاف ديال التخربيق اللي غادي فهاد البلاد بلا حسيب بلا رقيب..

بابوبي فالويب ماشي غير رسومات و كاريكاتيرات و خبيرات ولا سكوپات ، بابوبي فالويب فيديوهات پودكاستر ميكرو طروطوار، وبزاف ديال المواد بالصورة والفيديو وحنا عوالين على التفاعل ديالكم والإنتقادات ديالكم حتى هي، وإذا ضحكتو علينا غتكونو فهمتو أشنو هي بابوبي.

 بابوبي مجموعة من الرسامين الصحفيين والصحفيين اللي ماشي رسامين، اتفقو باش يغيرو شوية فهاد الضومين اللي بدا يموت بسبب قلة الإبداع، هاد الصحفيين والرسامين عوالين عليكم، كونو معاهم وتبعو المسيرة، الكاريكاتير هو المرآة ديال هاد المجتمع اللي كلشي كيتخبا منها.


## مصادر

تصنيف:مجلة مغريبية
تصنيف:كتوبا ب داريجة
تصنيف:كوميكس مغريبية
تصنيف:مقالات فيها مصدر و 3000 بايت
محمد بن البشير بوسلام

**محمد بن البشير بوسلام** (مزيود ف 1948 ف أسفي) باحت ؤ كاتب مغريبي. شاد ليسونص ف تّاريخ و ديپلوم د لميتريز من كلية د الأداب و لعولوم لإنسانية ف رّباط، و خدا دّوكتورا من نفس لكلية. خدم ف مديرية لمناهج ف وزارة تّربية لوطنية.

## لأعمال ديالو
### كتوبا
* 
* 
* 
* 
* 
* 
* 

### مقالات
* جذور الدارجة المغربية

## مصادر

## لمزاود
* لكتوبا ؤ لمنشورات ديال محمد بوسلام

تصنيف:كتاتبيا مغاربا د لقرن 20
تصنيف:ناس قراو ف جاميعة محمد لخاميس
تصنيف:أكاديميين مغاربا
تصنيف:زيادة 1948
تصنيف:ناس تزادو ف أسفي
تصنيف:مقالات فيها مصدر و 3000 بايت
تصنيف:كتاتبيا مغاربا د لقرن 21
شكري البكري

**شكري البكري** (مزيود ف 1969 ف تطوان) إعلامي ؤ كاتب مغريبي. البكري قرا لأداب سّپنيولي ف رّباط، ؤ من 1990 كان خدام ف لإعداد ديال لخبار ب سّپنيولية. ف 1998، مشا ل طّاليان ؤ خدم موراسيل ل قنوات د قطر ؤ لكويت. ف عام 2000، رجع ل لمغريب ؤ خدم ف إداعة ميدي أن، فين ساهم ف إعداد برامج بحال "أصوات مغاربية"، "كتاب لأسبوع"، ؤ "حدائق التراث العربي". ف 2003، مشا ل دوزيم ؤ خدم فيها تال 2007، فاش رجع مرة خرة ل ميدي 1.

## لأعمال ديالو
* 
* 
* 
* 

## مصادر

تصنيف:كتاتبيا مغاربا د لقرن 21
تصنيف:زيادة 1969
تصنيف:ناس تزادو ف تطوان
تصنيف:كتاتبيا مغاربا د لقرن 20
عبد الواحد مبرور

**عبد الواحد مبرور** أكاديمي ؤ ؤستاد د تّعليم لعالي ؤ سياسي مغريبي.

## لحياة ؤ لكاريير
خدا ميتريز ف لّانڭويستيك ف 1989 من كلية د لأداب ؤ لعولوم لإنسانية ف فاس، ؤ ف 1999، خدا دوكتورا د دّولة ف لأداب لفرانساوي من كلية د لأداب ؤ لعولوم لإنسانية ف جامعة بوشعيب دّكالي ف جّديدة. ؤ ولّا رائيس ديال شعبة لفرانساوية ؤ نايب د لعاميد ف نفس لكلية. ؤ ف 2009 ولّا عاميد ديال لكلية. ؤ قبل من داكشي. كان أيضا رائيس ديال رّابطة لمغريبية لفرانساوية. ف 11 فبراير 2021، تعيّن عبد الواحد مبرور مودير ديال لمدرسة لعالية د تّربية و تّكوين لي تابعة ل جامعة بوشعيب دّكالي.

مبرور عضو ف حيزب تّيحاد شّتيراكي ؤ كان فاز ب مقعد ف جماعة جّديدة ف نّتيخابات لمحلية د 2003.

كان ساهم أيضا ف لإصدار ديال أول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة.

## أعمال
لؤستاد عبد الواحد مبرور عندو عاداد كبير د لأعمال لأكاديمية، من بينها:
* 
* 

## مصادر

تصنيف:أكاديميين مغاربا
تصنيف:سياسي مغريبي
تصنيف:مقالات فيها مصدر و 3000 بايت
خليل امغرفاوي

**خليل امغرفاوي** أكاديمي ؤ باحت ؤ كاتب روائي مغريبي. خدام ؤستاد جاميعي ف كلية د لأداب ؤ لعولوم لإنسانية ف جامعة بوشعيب دّكالي ف جّديدة.
خليل امغرفاوي عندو ديپلوم د دّراسات لمعمقة DEA من جامعة نانسي 2 ف فرانسا شدو ف 1987، ؤ موراها خدا دوكتورا ف عولوم د لّوغة من نفس لجامعة ف 1993. ؤ هوّا مودير ديال مركز د لّوغات ف كازا، ؤ مستشار إعلامي معا عاداد د لإصدارات ؤ لمجلات، منها "جي إم" لي تابعة ل وزارة شّباب ؤ رّياضة. ؤ كان كيكتب بشكل مداوم ف جورنال ليزيكو.

كان شرف أيضا على لإصدار ديال أول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة، معا عبد الواحد مبرور ؤ عبد الله شكايري.

## أعمال
لؤستاد امغرفاوي عندو عاداد كبير د لأبحات ؤ لمنشورات لأكاديمية، ؤ روايات. من بين لإنتاجات ديالو:
* 
* 
* 
* 

### مقالات
* هوس المؤامرة يغتال الدارجة

## مصادر

## مزاود
* حوار معا خليل امغرفاوي

تصنيف:أكاديميين مغاربا
تصنيف:مقالات فيها مصدر و 3000 بايت
عبد الله شكايري

**عبد الله شكايري** أكاديمي ؤ باحت مغريبي ؤ ؤستاد موساعيد ف جامعة لأخوين ف إيفران. شكايري متخصص ف لّانڭويستيك د لعربية، ؤ عندو بزاف د لأبحات لمنشورة ف لّانڭويستيك نّضرية، ؤ كتيساب لعربية كا لوغة أجنبية. ؤ هوّا مستشار دولي ف صّيناعة لموعجامية ب لعربية، ؤ لمصاوبة ديال دوزان پيداڭوجي ديال تدريس لعربية ؤ دّاريجة.

كان حاصل على ليصونس ف لّانڭويستيك د لعربية من جامعة محمد لخامس ف 1989، ؤ خدا ديپلوم د دّراسات لمتعمقة ف جامعة پاري 8 ف 1990، على لمورفولوجيا ؤ لفونولوجيا د لعربية. ف 1994 خدا دّوكتورا ديالو من جامعة پاري 8 ف فرانسا على لبنية د جّدور د لكلمات ف لّوغة لعربية، ؤ دوكتورا د دّولة من جامعة محمد لخامس ف رّباط عام 1999 ف لّانڭويستيك.

كان ساهم أيضا ف لإصدار ديال أول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة، معا عبد الواحد مبرور ؤ خليل امغرفاوي.

## أعمال
* 
* 
* 
* 

## مصادر

## لمزاود
* لمنشورات ؤ لأبحات ديال عبد الله شكايري

تصنيف:أكاديميين مغاربا
تصنيف:ناس قراو ف جاميعة محمد لخاميس
تصنيف:مقالات فيها مصدر و 3000 بايت
ݣابرييل بن سمحون

**ݣابرييل** ؤلا **جبريل بن سمحون** (مزيود ف 3 ماي 1938 ف صفرو، توفى ف 11 يوليوز 2024) هوّا أكاديمي ؤ مونتيج د لأفلام ؤ كاتب روائي ؤ مسراحي إسرائيلي من أصل مغريبي. بن سمحون هاجر معا فاميلتو ل إسرائيل فاش كان عندو 9 سنين. بعض لأعمال لأدابية ؤ لمسراحية ديالو فيها تأتير ديال تّقافة لمغريبية، ؤ كيهضر فيها على لهجرة د ليهود لمغاربا ل إسرائيل.

## حياتو
جدّ ݣابرييل بن سمحون، رافاييل يعقوب بنسمحون، كان حاخام ؤ دايان (قاضي يهودي) ف فاس ؤ ألف كتوبا على لقانون ليهودي. بّاه داود بنسمحون كان خدّام نجّار، ؤ مّو رينا بنسمحون ألّفات كتاب على لكوزينة لمغريبية. لفاميلة هاجرات ل إسرائيل ف 1947 حارݣين، ؤ لباطو ديالهوم تشد من طاراف سّلطات لبريطانية ؤ بقاو مدة ف قبرص. موراها تسيفط جبريل بن سمحون على عمر د 10 سنين معا خوه صّغير ل إسرائيل، ؤ بقاو ف مؤسسة خاصة ب لأطفال حتا لتاحقو بيهوم واليديهوم. بّاه شارك ف لحرب د إسرائيل ف 1948، ؤ موراها ستاقرو ف مدينة حيفا. كاينين بزاف د لأفراد ديال فاميلة بنسمحون لي باقين مدفونين ف لمقبارة ليهودية د فاس.

من 1956 تال 1962 كان دار سّربيس لإجباري د لعسكر.

بن سمحون دار لأداب ؤ دّراسات تّوراتية ف لجامعة لعبرية د لقدس، ؤ مشا موراها ل سوربون ف فرانسا فين خدا دوكتورا ف لمسرح ؤ صيناعة د لأفلام. كان ؤستاد ف شّعبة د لأفلام ؤ تّلفازة ؤ فنون لمسرح ف جامعة تل أبيب تال 2006. ؤ ؤستاد زاير ف عاداد د لجامعات ف لميريكان، بحال جامعة نيويورك، جامعة كاليفورنيا لوس أنجيليس، ؤ جامعة كورنيل.

لباحت لمغريبي لعياشي لعدراوي طرجم جوج أعمال ديالو ل لعربية، ؤ علن بلي ف طور طرجامة واحد منهوم، "ماليك مغريبي"، ل دّاريجة.

ݣابرييل بن سمحون مجوج ؤ عندو تلاتة د لولاد.

## لأعمال
### مسراحيات ؤ روايات
* 
** 
* 
* 
* 
** 
* 

### كتوبا أكاديمية
* 

### أفلام

## مصادر

تصنيف:مغاربا يهود ف لقرن 20
تصنيف:زيادة 1938
تصنيف:مقالات فيها مصدر و 3000 بايت
تصنيف:ناس تزادو ف صفرو
تصنيف:وفيات 2024
تصنيف:ناس توفاو ف إسرائيل
تصنيف:مغاربا يهود ف لقرن 21
زلزال د لحسيمة 2004

تصغير|خريطة د لهزات د زلزال لحسيمة.

وقع **زلزال لحسيمة د 2004** ف 24 فبراير معا سّاعة 02:27:47 ب توقيت لمحلي حدا لاكوط شمالية د لمغريب. وصلات قوة زلزال ل 6.3 ف سلوم ريشتر، ؤ وصلات شّدة ديالو ل IX *(عنيف)* ف لقياس د ميركالي. توفا بين 628 و 631 واحد، تجرحو 926 واحد، ؤ تشردو تقريبان 15000 واحد ف نواحي د لحسيمة، إمزورن ؤ بني عبد الله.

## زلزال

هاد زلزال وقع حدا لمركز د زلزال لي ضرب لحسيمة ف 26 ماي 1994 ؤ وصلات لقوة ديالو ل 6.0 درجات، ؤ تجرح فيه بنادم واحد ؤ أتر بزاف على ديور لي مبنية ب طوب.

### ضرر
تلاحض بلي وقعات شروخ ونهيارات أرضية بين أجدير ؤ بني عبد الله ؤ تسجل أكبر تسارع أرضي فيه 0.24 ڭرام حدا إمزورن.

### هزات رتيدادية
تسببات بزاف د لهزات رتيدادية ف لموت د تلاتة د ناس علقليلة ؤ تدمرات ديور ضعافو بسباب زلزال. وقع هاد زلزال حدا طّرف شرقي د لحزام د جبال رّيف، لي هو طرف من لحدود بين صّفيحة لإفريقية ؤ لؤراسية.

## شوف حتا

* زلزال أڭادير د 1960
* زلزال بومرداس د 2003

## مصادر

## زيد قرا

* 
* 
* 
* 

## لمزاود

* [ftp://hazards.cr.usgs.gov/maps/sigeqs/20040224/20040224.pdf M6.4 Al Hoceima, Morocco Earthquake of 24 February 2004] – USGS
* Buried Strike Slip Faults: The 1994 and 2004 Al Hoceima, Morocco Earthquakes
* Moroccan Seismic Network: Overview – IRIS Consortium
* The seismic design code for buildings: A priority for seismic risk reduction in Morocco
* Preliminary Observations on the Al Hoceima, Morocco, Earthquake of February 24, 2004 – EERI
* Al-Hoceima earthquake 24 02 2004 – Patrick Murphy Corella
* Earthquake Mw 6.5 in Morocco, February 24th, 2004 – EMSC
*

تصنيف:زلزال ف لمغريب
تصنيف:زلزال د 2004
تصنيف:2004 ف لمغريب
تصنيف:مقالات فيها مصدر و 3000 بايت
تصنيف:إقليم لحسيمة
تصنيف:إقليم تاونات
تصنيف:إقليم تازة
بوريس ييلتسين

**بوريس نيكولايڤيتش ييلتسين** (ب رّوسية **Борис Николаевич Ельцин**) (تولد ف 1 فبراير 1931 - مات ف 23 أبريل 2007 ف موسكو) كان سياسي سوڤييتي وروسي. كان هو أول رايس ديال لفيديرالية د روسيا من 1991 ل 1999. ييلتسين كان عضو د لحزب الشيوعي السوڤييتي من 1961 ل 1990، و تعرف ف 1987 ملّي كان أول واحد قدم لإستقالة ديالو من لمكتب السياسي د لحزب.

لوقت اللي حكم فيها ييلتسين روسيا كانت صعيبة، تحولات فيها لبلاد من الشيوعة لليبيرالية، و دازت من أزمة قتصادية وبزاف د لحروب (جوج حروب ف الشيشان، و حرب ف داڭستان). ف ديك لوقيتة نيت، ستاغلو عدد قليل د لبزناسة لفرصة باش يربحو بزاف د لفلوس، و تعرفو بسميت "لأوليڭارش".
## مصادر


تصنيف:زيادة 1931
تصنيف:سياسة
تصنيف:روسيا
تصنيف:بيوغرافيا د رجال
تصنيف:وفيات 2007
تصنيف:ناس توفاو ف موسكو
ليوطي

**لوي هوبير ݣونزالڤ ليوطي** (ب لفرانسوية: **Louis Hubert Gonzalve Lyautey**)، تزاد ف 17 نونبر 1854 ف نونسي ؤ مات ف 21 يوليوز 1934 ف توري، كان سياسي ؤ عسكري فرانساوي. شارك ليوطي ف لحروب د لاندوشين و ماداݣاسكار، وكان هو أول موقيم عام ف وقت لحماية لفرانساوية على لمغريب من 1912 ل 1925. ف 1917 كان لوقت قصير هو لوزير د لحرب د فرانسا.

ف 1921 خدا لݣراد د ماريشال، و ف 1931 تدارت تصويرتو ف الصفحة اللولا د لمجلة د تايم.

ليوطي مشهور بزاف ب لخدمة اللي دار ف لمغريب، و كاين اللي كيعتابرو هو اللي أسس الدولة لمغربية لعصرية و بزاف من لمؤسسات ديالها. ف وقتو تدارو الراية و النشيد لوطني د لمغريب اللي باقي تيتخدّمو تال دابا. لمدينة د قنيطرة ف الشمال لغربي د لمغريب تبنات ف وقت ليوطي، و كانت مسمية عليه (پور ليوطي)، قبل ما تتبدل سميتها مورا لإستقلال.
## مصادر

تصنيف:زيادة 1854
تصنيف:وفيات 1934
تصنيف:عسكري فرانساوي
تصنيف:سياسي فرانساوي
تصنيف:لقرن 20 ف لمغريب
تصنيف:بيوغرافيا د رجال
تصنيف:مقالات فيها مصدر و علاين 3000 بايت
تصنيف:مقيم عام ف لمغريب
عبد الإله بنهدار

**عبد الإله بنهدار** هوّا كاتب مسراحي ؤ سيناريست مغريبي. عندو بزاف د لأعمال لمسراحية ؤ سيناريوات تيليفيزيونية ؤ وتائقية لي تعرضات ؤلا باقة غادي تّعرض ف لمسارح ؤ لقنوات د لمغريب.

## أعمال
### مسراحيات
* 
* 
* 
* 
* 
* 
* 
* 
* 
* 
* 

### أفلام ؤ سيريات
* **2006**: آسفة أبي
* **2008**: شهادة ميلاد
* **2010**: أولاد البلاد
* **2011**: الزمان العاكر
* **2013**: مسلسل دموع الرجال
* **2018**: مسلسل قلوب تائهة
* مسلسل كريمة (أبو ظبي)
* مسلسل ناس الحومة (دوزيم)
* **2022**: وني بيك، سيرية غادي تبان ف رمضان ف دوزيم
* پلاستيك (فيلم قصير)

### روايات
* 

## مصادر

تصنيف:كاتب مسراحي مغريبي
تصنيف:مقالات فيها مصدر و 3000 بايت
عبد الرحمان الطاهري الجوطي الحسني

**عبد الرحمان الطاهري الجوطي الحسني** (مزيود ف 1939 ف فاس) هوّا كاتب مسراحي مغريبي. خدا ديپلوم د دّولة كا مستشار ف تّربية شّعبية من لمعهد لوطني لفرانساوي ف پاري عام 1969. كان مودير د لمعهد لوطني د شّباب و تّربية شّعبية ف غابة معمورة. ؤ رائيس مكتب نّشر تّقافي، ؤ موراها رائيس دّيپارطومو د تّقافة شّعبية ف وزارة شّباب و رّياضة. ألّف و طرجم و قتابس بزاف د لمسراحيات من رّيپيرطوار لعالمي.

## أعمال
* 
* 
* 
* 
* 
* 
* 

## مصادر

تصنيف:كاتب مسراحي مغريبي
تصنيف:زيادة 1939
تصنيف:ناس تزادو ف فاس
تصنيف:مقالات فيها مصدر و علاين 3000 بايت
سانطا كروز دي لا مار پيكينيا

**سانطا كروز دي لا مار پيكينيا** (لي كاتعني حرفيا *صّليب لمقدس د لبحر صغير*) كانت مستعمرة صبليونية ف لاكوط لجانوبية لغربية د لمغريب، قدام لڭزيرات د لكاناري، تأسسات ف 1478 كا مركز د لبيع ؤ شرا فيه قصبة. كانت كاينة حدا واحد لمرجة (من تما جات سميتها) ما بعيداش بزاف علا راس جوبي.

خدات هاد لمستعمرة لأهمية ديالها من بلاصتها ف لبيع ؤ شرا د لعبيد من صحرا لكبيرة، ؤ ناس لي تشدو كانو كيديوهم يخدمو ف لأراضي د لقصب د سكار ف ڭزيرات د لكاناري.

جراو سعديين ف 1524 علا صبليون من هاد لمنطاقة. مورما تخلاو عليها، لبلاصة ب ضبط د سانطا كروز دي لا مار پيكينيا مابقاتش معروفة، ل درجة ملي سيطرو صبليون ف 1916 علا ساحل د راس جوبي، لي داخل فيه هاد لبلاصة، عطاوه سمية جديدة، پويرطو كانسادو. لبلاصة كاتسما دابا فم أڭوتير ؤهي قريبة من طرفاية.

من جيهة خرة، ف نص د لقرن تسعطاش، ف لوقيتة د تقسيم د إفريقيا، كان عند فرانصا ؤ صبانيا مطالب معاكسة علاود شمال إفريقيا، ؤ ولات صبانيا مهتمة ب لقلعة ديالها لي تالفة ف لعصور لوسطانية. وافقات لمملكة شّريفة باش تعطي تدبير د لبلاصة (لي مامحدداش ب ضبط) ل صبانيا ف تيفاقية واد راس د 1860، لي حلات لحرب صبليونو-مغريبية. مورما جا واحد لوفد صبليوني ل فاس ف 1877، تدارت لجنة مغربية صبليونية مشتاركة باش تحدد لبلاصة د سانطا كروز دي لا مار پيكينيا. هاد لجنة حددات ب لغلط لبلاصة د سانطا كروز دي لا مار پيكينيا ف إفني، لي ف لحقيقة بعيد ب 480 كيلوميطر شمال د لقلعة لأصلية. سّلطان لمغريبي قبل ب هاد تحديد ف 1883، واخا لحدود ماترسماتش ف داك لوقت ؤ كان علا لحتيلال صبليوني لفيعلي يتسنا حتال 1934.

## شوف حتا

* سيدي إفني
* إفني

## مصادر

## لمزاود
 En busca de la torre perdida

تصنيف:تاريخ ستيعماري د صبانيا
تصنيف:جغرافيا د جهة لعيون ساقية لحمرا
تصنيف:مقالات فيها مصدر و 3000 بايت
كاس إفريقيا د 2021 - مرحلة لإقصاء لمباشر

**مرحلة لإقصاء لمباشر ديال كاس إفريقيا د 2021** هيّا لمرحلة تّانية ؤ لّخرة ديال كاس إفريقيا د 2021. بدات ف 23 يناير 2022 ؤ سالات ف 6 فبراير 2022.

## لفراقي لمأهلين
لفراقي جّوج لّولين من كلا ڭروپ تأهلو نيشان، ب لإضافة ل 4 د لفراقي لّولين من مجموع لفراقي لي جاو ف لمرتبة تّالتة ف كلا ڭروپ.

## لماتشات


## مصادر

تصنيف:كاس إفريقيا 2021
تصنيف:مقالات فيها مصدر و 3000 بايت
إل ݣراندي طوطو

**طه فحصي**، لمعروف ب**إل ݣراندي طوطو** (بلحرف اللاتيني: El Grande Toto) هو راپور مغريبي تولد نهار 3 غشت 1996 ف الدار لبيضا. فحصي كان أكتر واحد تسمع ف سپوتيفاي من ݣاع لفنانا اللي كيغنيو بشي لهجة عربية ف 2020 (تسمع كتر من 20,3 مليون مرة و 958,2 ألف ساعة)، و تشافو لأغاني ديالو ف يوتوب كتر من 300 مليون مرة. طوطو تيغني بلعربية و لفرانساوية و لينݣليزية، و ربح ف 2020 لجائزة د أحسن مغني د لهيپ هوپ ف جوائز الترفيه لإفريقية د لميريكان.

## السمية
ختار طه فحصي سميتو الفنية "الݣراندي طوطو" باش تشبه لسميت الراپور لي بان عام 2012 و2011 لي سميتو **طوطو رينا،** و هاد السمية كاتشير فنفس الوقت لرايس د المافيا الطاليانية طوطو رينا.

## حياتو
تزاد طه ؤ كبر ف حي بنجدية ف كازا، ماتت مو ؤ هو ف عمر صغير بسباب لكونصير، كيف ما أثر عليه الحادث ديال الحريق ديال دارهم. كان طه فحصي من صغرو عزيز عيله الراپ ؤ كان تايشطح "الكرامپ".

## الجوائز و الإنجازات

* عام 2020 خدا جايزة أحسن فنان هيپ هوپ وراپور ف مسابقة «جوائز الترفيه الإفريقية ف الميريكان».
* الألبوم ديال طوطو «كاميليون» خدا عام 2021 المرتبة السادسة عالميا من بين أكثر الألبومات الجديدة لي تسمع ليها ف سپوتيفاي، و هو إنجاز ماشي مسبوق لأي مغني ف منطقة الشرق الأوسط وشمال إفريقيا.
* دخل عام 2021 لليستة د فوربس د نجوم الموسيقى ف العالم العربي، واللي فيها 50 أنجح مغني وفرقة موسيقية عام 2021.
* أول مغني راپ مغربي خدا جايزة "الأسطوانة الذهبية" عام 2022 على أغنية "لوڤ نوانتيتي" معا الفنان "سي كاي".
* صنفاتو وكالة المغرب العربي للأنباء أحسن شخصية فنية عام 2021 
* تتوج ف حفل جوائز الموسيقا الإفريقية "أفريما 2021" كأكثر الفنانين الأفارقا لي جايين.

## الخلافات
ف مؤتمر صحفي ف مدينة الرباط، نهار 24 شتنبر 2022، تسول طوطو على لكماية د الحشيش اللي تايجرمو القانون الجنائي المغريبي، طوطو دافع على لكماية دالحشيش و قال: *«تانكمي الحشيش، ومن بعد؟ تانجيبو منين زعما؟ راه تانجيبو غير من الدورة، غير من كتامة، بيناتنا غير 300 كلم على فين كاين المنبع ديال الحشيش، معروفة عالميا، ؤ بنادم تايجي من العالم كامل باش يكمي الحشيش هنايا ... لfix جينا نقولو بلي بنادم تايتأثر بفنان، واش أنا كميت كثر من بوب مارلي؟ واش أنا كميت كثر من سنوپ ضوݣ؟ ... لكن ماشي ضروري هاد الناس لي خلاوني نكمي لحشيش ..."*شهر أكتوبر 2022 عتاذر طه فحصي بعد مادارت هضرتو المشاكل. و تعتاقل بسباب الدعاوي لي ترفعو ضدو من عند تلاتة ديال الفنانين ؤ صحفي ؤ بوليسي، ؤ تفتح تحقيق فݣاع التصريحات ديالو لي قبل. ݣال محامي طه بلي ماخاصش نخدموه كوسيلة لتصفية الحسابات السياسية. بعد مدة تسحبو الدعاوي من المحكمة ب ستثناء الصحافي المغريبي لي عايش ف بلجيكا محمد تيجيني. و قررات النيابة العامة ف الدار البيضا تطلق صراحو ب كفالة د 20 ألف درهم.

## موسيقتو

### ألبومات

* ألبوم "المحظور - illicit"
* ألبوم "كامليون - cameleon"، لي فات 100 مليون سماع من نهار خرج، شي لي كيتّعتابر سابقة ف لعالم لعربي.
* ألبوم "27"

### أغاني سينݣل

## مصادر

## شوف تا
* ليستة د الرواپا

تصنيف:زيادة 1996
تصنيف:راپور مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف الدار البيضا
حفيظ البدري

**حفيظ البدري** زوّاق (فنان تشكيلي)، ؤستاد ديال لفن ؤ كاتب ؤ موخريج مسراحي ؤ مومتيل مغريبي. ف 6 أكتوبر 2015، تعيّن البدري مندوب ديال وزارة تّقافة ف إقليم نّاضور. حفيظ البدري تخرّج من لمعهد لعالي د لفن لمسراحي و تّنشيط تّقافي ف رّباط، ؤ عندو ديپلوم د لميتريز ف نّقد و دّراماطورجيا. ؤ كان ديجا شد نفس لمنصب ديال مندوب تقافي ف نّاضور و دّريوش ف 2011. ؤ كان أيضا مندوب تقافي ف لحسيمة من 2010 تال 2011.

على حساب بعض لمصادر لإخبارية، حفيظ البدري كان عندو دور كبير ف تنشيط لحركة تّقافية ف نّاضور ؤ ف رّيف بشكل عام، ف لعقد تّاني ديال لقرن واحد ؤ عشرين، ب إنشاء ؤ تأطير مهرجانات، ندوات، مؤتمرات تقافية ؤ ورشات د تّكوين. هادشي جعل نّاضور تولي مركز تقافي موهيم ف لمغريب، على حساب نفس لمصادر.

## أعمال
### مسراحيات
حفيظ البدري كتب ؤ دار لإخراج ديال عاداد د لمسرحيات ب دّاريجة، ؤ رّيفية ؤ لعربية، ؤ متّل ف لبعض منهوم.
#### تأليف
* **2004**: *صنع بالمغرب*
* **2005**: *مستر باري*، تأليف ؤ تشخيص
* **2014**: 
* *هذا ضاي ضاي*
* طايطوشة
* مرمي غنبدا ستيدث
* وتوث نين زو
* قليلا من الحلم
* حدائق عباد الشمس
* خايف البحر ليرحل

#### إخراج
* **2014**: رحلة حنظلة، لمهرجان دّولي د لمسرح ف فيݣيݣ.
* **2018**:
** أوال نادجيرث (كلام الليل)، مسراحية ب رّيفية.
** ثايزيرت أغايذن (لݣزيرة د لماعز): ب رّيفية، مطرجمة من مسراحية طاليانية
* **2019**: أبو الغرائب

#### تمتيل (وان مان شو)
حفيظ البدري متل ف مسرحيات د وان مان شو (عرض ديال شخص واحد)
* **2004**: صنع بالمغرب
* **2005**: مستر باري
* **2017**: هذا ضاي ضاي

### تلفازة
حفيظ البدري كان متّل ف مسلسل مغريبي "سير حتى تجي"، ؤ ف إشهارات دازو ف تّلفازة.

### تازواقت
* **نونبر 2015**: مهرجان لفن لعصري ف طوياما ف جّاپون. شارك ب جوج لوحات ب تّقنية د لكولاج:
** قهوة سوداء من دون سكر
** حلم ليلة مغربية

### أنشطة تقافية
كا مندوب ؤ منشط تقافي، ؤ ؤستاد د لفن، شارك حفيظ البدري ف بزاف د لمهرجانات ؤ تّضاهورات لفنية، سوا ف لمغريب ؤلا ف لخاريج، ؤ أطر لبعض منها، على ود نّهوض ب لفن ف منطقة نّاضور ؤ نواحيها.

## قضية د إشهار وفا سلف
حفيظ البدري كان رفع قضية ضد شركة د لإنتاج د لإشهارات حيت ماخلّصاتوش لمستحقات ديالو د تّمتيل ف إشهار ديال شركة وفا سلف. تال حدود 2011، لقضية ماتحلّاتش، ؤ على حساب سّيت د لخبار هيسپريس، لموحامي ديالو نساحب من لقضية بسباب ضغوطات ؤ لپاج د فيسبوك ديال تّضامن معاه تهاكات.
## جوايز
* **2010**: أحسن إخراج ف دّورة لعاشرة د لمهرجان لوطني د لمسرح لأمازيغي ف أݣادير
* **2011**: لجايزة لكبرى د لمعهد لملكي د لأمازيغية.
* **2014**: أحسن سينوݣرافيا على مسراحية "رحلة حنظلة"، ف لمهرجان دّولي د لمسرح ف فيݣيݣ.
* **2015**: جايزة تازواقت، صنف لكولاج، ف مهرجان لفن لعصري ف طوياما ف جّاپون.

## مصادر

## لمزاود
* مسرحية أبو الغرائب ف يوتوب

تصنيف:كاتب مسراحي مغريبي
تصنيف:موخريجين مسراحيين مغاربا
تصنيف:فنانين ؤ فنانات مغاربا
تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:مقالات فيها مصدر و 3000 بايت
لحبيب بورݣيبة

**لحبيب بورݣيبة** (تولد ف 3 غشت 1903 - مات ف 6 أبريل 2000 ف لمنستير)، كان محامي و قايد وطني و سياسي تونسي. كان هو أول رايس ديال لجمهورية د تونس من مورا لإستقلال ديالها. بقا رئيس ل 30 عام (من 25 يوليوز 1957 ل 7 نونبر 1987) حتا دار عليه لوزير اللول د ديك الساعة، زين لعابدين بنعلي نقيلاب و بزّز عليه يبقا ف دارو تا مات.

ف لوقت اللي حكم فيه تونس، دار بورݣيبة بزاف د لقوانين و لإصلاحات، ف التعليم و لمساواة بين الراجل و لمرا و لإقتصاد. ولكن ف نفس لوقت كانو بزاف ديال لإنتقادات عليه باللي ما كانش ديموقراطي، و كان ݣاع بدل الدستور باش يقدر يرد راسو رسميا "رايس لديما" ف 1975.
## مصادر


تصنيف:رايس د تونس
تصنيف:بيوغرافيا د رجال
تصنيف:زيادة 1903
تصنيف:وفيات 2000
تصنيف:زيادة 1901
تصنيف:زيادة 1902
تصنيف:مقالات فيها مصدر و علاين 3000 بايت
عبد الله الغازي

**عبد الله الغازي** زجال ؤ كاتب مسراحي ؤ سيناريست ؤ موخريج سينيمائي مغريبي.

## أعمال
### مسرح
* **2013**:
** 
** 
** 
* **2014**:
** 
### زاجال
* **2014**:
** 
** 
**  معا مليكة أغريري
### إخراج
عبد الله الغازي دار لإخراج ديال مجموعة د لأفلام:
* بنت الرباط
* الهربة
* باقي عندي حلم: سيناريو ؤ إخراج ؤ إنتاج
#### أفلام قصيرة
* مالم تحكي شهرزاد
* وجه السعد

## مصادر

تصنيف:كاتب مسراحي مغريبي
تصنيف:شاعير مغريبي
تصنيف:موخريجين مسراحيين مغاربا
تصنيف:مقالات فيها مصدر و 3000 بايت